
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Χορήγηση άδειας άσκησης επαγγέλματος Κοινωνικού Λειτουργού 

στην Άννα Χατζηβααιλειάδου του Νικολάου. 1 

Κύρωση εκούσιου αναδασμού αγρ/τος Πολυστύλου και Τεναγών 
Φιλίππων υπέρ ΣΑΑΚ Πολυστύλου - Κοκκάλων έτους 1985-88 2 
διενέργεια εκούσιου αναδασμού περιοχής Κοινότητας Θεολόγου 
Θάσου Ν. Καβάλας στις θέσεις «Λάκος» και «Κόκκινα Αστρίδος» 3 
Τροποποίηση της συστατικής πράξης του Νομικού Προσώπου Επι¬ 
τροπή Καλλιτεχνικών και Πολιτιστικών Εκδηλώσεων του Δή¬ 


μου Αργοστολιού Ν. Κεφαλληνίας.. 4 

Τροποποίηση του Ο.Ε.Τ. του Δήμου Σαπών Ν. Ροδόπης. 5 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Γ6α/2004 (1) 

Χορήγηση άδειας άσκησης επαγγέλματος Κοινωνικού Λειτουργού στην 
Άννα Χατζηβααιλειάδου του Νικολάου. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ 8ι ΚΟΙΝΩΝΙΚΩΝ ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και Κοινωνικών 
Ασφαλίσεων Γ6α/2004/23.8.89 έχει χορηγηθεί στην Άννα Χατζη- 
βασιλειάδου του Νικολάου άδεια άσκησης επαγγέλματος Κοινωνικού 
Λειτουργού. 

Αθήνα, 23 Αυγούστου 1989 

Με εντολή Υπουργού 
Ο Διευθυντής α.α. 

Δ. ΠΑΝΤΑΖΟΠΟΥΛΟΥ 
-+- 

Αριθ. Γ.10789 (2) 

Κύρωση εκούσιου αναδασμού αγρ/τος Πολυστύλου και Τεναγών Φι¬ 
λίππων Ν. Καβάλας υπέρ ΣΑΑΚ Πολυστύλου - Κοκκάλων έτους 
1985-88. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Τις διατάξεις του άρθρου 15 παρ. 1 του Ν.674/77. 

2. Σχετική εισήγηση της Δ/νσης Γεωργίας της Νομαρχίας μας, 
χποφασίζουμε: 

Κυρώνουμε το νέο κτηματικό καθεστώς που διαμορφώθηκε με τον 
αναδασμό του έτους 1985-88 στην κτηματική περιοχή του αγρ/τος 
Πολυστύλου και Τεναγών Φιλίππων υπέρ ΣΑΑΚ Πολυστύλου- 
Κοκκάλων, όπως αυτό απεικονίζεται στους κτηματολογικούς πίνακες 
που συντάχθηκαν από την Επιτροπή Αναδασμού και τα διαγράμματα 
της περιοχής αυτής. 


Η απόφαση αυτή να δημοσιευθεί στην Εφημερίδα της Κυβερνήσεως. 

Καβάλα, 16 Αυγούστου 1989 

Η Νομαρχεύουσα Δ/ντρια 
Μ. ΛΕΠΙΔΑ 

-♦- 

Αριθ. Γ. 10819 (3) 

Διενέργεια εκούσιου αναδασμού περιοχής Κοινότητας Θεολόγου Θάσου 

Ν. Καβάλας στις θέσεις «Λάκος» και «Κόκκινα Αστρίδος». 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Τις διατάξεις του Ν. 674/77. 

2. Σχετική εισήγηση της Δ/νσης Γεωργίας της Νομαρχίας μας, 
αποφασίζουμε: 

Να γίνει εκούσιος αναδασμός στις περιοχές με τις ονομασίες «Λάκος» 
και «Κόκκινα Αστρίδος» της Κοινότητας Θεολόγου-Θάσος. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καβάλα, 11 Αυγούστου 1989 

Ο Νομαρχών Δ/ντής 
Κ. ΝΤΟΡΛΗΣ 

- 4 - 

Αριθ. Ε. 10273 (4) 

Τροποποίηση της συστατικής πράξης του Νομικού Προσώπου Επι¬ 
τροπή Καλλιτεχνικών και Πολιτιστικών Εκδηλώσεων του Δήμου 

Αργοστολιού Ν. Κεφαλληνίας. 

Ο ΝΟΜΑΡΧΗΣ ΚΕΦΑΛΛΗΝΙΑΣ 
Έχοντας υπόψη: 

1. Το αριθμ. 490/24.6.1978 Προεδρικό Διάταγμα, που δημοσιεύ- 
θηκε στο ΦΕΚ 105/24.6.1989 περί σύστασης στον Δήμο Αργοστολιού 
νομικού προσώπου με το όνομα «Επιτροπή Καλλιτεχνικών και Πολιτι- ι 
στικών Εκδηλώσεων Δήμου Αργοστολιού». 

2. Τις διατάξεις του άρθρου 187 του Π.Δ/τος 323/1.6.89 Δημοτι¬ 
κός και Κοινοτικός Κώδικας. 

3. Τις αριθμ. 217/89 και 301/89 αποφάσεις του Δημοτικού Συμ¬ 
βουλίου Αργοστολιού, που λήφθηκαν σύμφωνα με το Νόμο περί τροπο- 
ποιήσεως της συστατικής πράξης του Ν.Π. Επιτροπή Καλλιτεχνικών 
και Πολιτιστικών Εκδηλώσεων Δήμου Αργοστολιού, αποφασίζουμε: 

Εγκρίνουμε τις ανωτέρω νομίμως ληφθείσες αποφάσεις του Δημοτι¬ 
κού Συμβουλίου Αργοστολιού, σχετικά με την τροποποίηση της συστα¬ 
τικής πράξης Ν.Π. Επιτροπή Πολιτιστικών και Καλλιτεχνικών Εκδη¬ 
λώσεων, όπως αναλυτικώτερα στις αποφάσεις αυτές ορίζεται και συγκε¬ 
κριμένα: 

1. Όνομα: Η ονομασία του Ν.Π. είναι επιτροπή Καλλιτεχνικών και 
Πολιτιστικών εκδηλώσεων Δήμου Αργοστολιού. 

2. Σκοπός του Ν.Π. είναι: 

α) Η ανάπτυξη κάθε μορφής πνευματικής και γενικά πολιτιστικής 
δραστηριότητας, που να στοχεύει στην ανύψωση του Πολιτιστικού επι- 

πέδου των κατοίκων του Αργοστολιού και γενικότερα της Κεφαλονιάς 
με πλαίσιο τις Παραδοσιακές Πολιτιστικές αξίες του Νομού. 

β) Η διάσωση και ανάδειξη της πολιτιστικής κληρονομιάς με όλα τα 
νεώτερα πολιτιστικά ρεύματα και η με κάθε τρόπο προβολή στην Ελ¬ 
λάδα και στο εξωτερικό της νεολαίας προς τις σωστές και παραδεδεγ¬ 
μένες κοινωνικές δομές. 

3. Όργανα Διοίκησης: α) Το Ν.Π. θα διοικείται από δεκαπενταμελές 
Διοικητικό Συμβούλιο, που θα αποτελείται από τρεις (3) δημοτικούς 
συμβούλους και δώδεκα (12) δημότες που εκλέγονται από το Δημοτικό 
Συμβούλιο. Στους δημοτικούς συμβούλους υποχρεωτικά μετέχει και ο 
Πρόεδρος του Δημοτικού Συμβουλίου. 

β) Τα μέλη του Διοικητικού Συμβουλίου του Ν.Π. εκλέγουν Πρόε¬ 
δρο, Αντιπρόεδρο, Γεν. Γραμματέα και Έφορο με μυστική ψηφοφορία, 
ορίζει δε, κάθε μέλος υπεύθυνο για τα τμήματα του Ν.Π. 

4. Θητεία μελών: Η θητεία των μελών του Διοικητικού Συμβουλίου 
ακολουθεί την δημοτική περίοδο. Το Διοικητικό Συμβούλιο όμως ασκεί 
τα καθήκοντά του μέχρι να εκλεγεί το νέο Διοικητικό Συμβούλιο. 

5. Πόροι: Πόροι του Ν.Π. της Επιτροπής Καλλιτεχνικών και Πολιτι¬ 
στικών Εκδηλώσεων του Δήμου είναι: 

α) Η ετήσια επιχορήγηση του Δήμου με δρχ. 3.000.000. 

β) Εισφορές, δωρεές, κληρονομιές και κληροδοσίες από φυσικά νο¬ 
μικά πρόσωπα, μετά από απόφαση του Δ.Σ., για την αποδοχή και ομό¬ 
φωνη γνωμοδότηση του Διοικητικού Συμβουλίου. 

γ) Οι εισπράξεις από το αντίτιμο των υπηρεσιών, που παρέχονται 
από το Ν.Π. 

δ) Επιχορηγήσεις του Κράτους. 

ε) Πρόσοδα από δική του περιουσία. 

6. Εκπροσώπηση Ν.Π.: Το Ν.Π. θα εκπροσωπείται στα δικαστήρια 
και σε κάθε δημόσια αρχή, από τον Πρόεδρο του Διοικητικού Συμβου¬ 
λίου και όταν αυτός απουσιάζει ή κωλύεται, από τον Αντιπρόεδρο. 

Κατά τα λοιπά ισχύει ως έχει το αριθμ. 490/24.6.78 Π.Δ/γμα 
«Περί συστάσεως στον Δήμο Αργοστολιού Νομού Κεφ/νίας νομικού 
προσώπου, με το όνομα «Επιτροπή Καλλιτεχνικών και Πολιτιστικών 
Εκδηλώσεων» Δήμου Αργοστολιού». 

Η απόφαση αυτή να δημοσιευθεί στην Εφημερίδα της Κυβερνήσεως. 

Αργοστόλι, 11 Αυγούστου 1989 

Ο Νομαρχών Δ/ντής 
ΤΡΥΦΩΝ ΠΑΝΙΤΣΑΣ 


Αριθ. ΔΙΕΣ/7399 (5) 

Τροποποίηση του Ο.Ε.Υ. του Δήμου Σαπών Ν. Ροδόπης. 


Ο ΝΟΜΑΡΧΗΣ ΡΟΔΟΠΗΣ 
Έχοντας υπόψη: 

1. Τις διατάξεις του Ν. 1188/81 «περί του κώδικα κατάστασης προ¬ 
σωπικού Ο.Τ.Α.» και του Ν. 1536/86 «περί βαθμολογικής διόρθωσης 
των θέσεων του Δημοσίου, ΝΠΔΔ και την ΟΤΑ». 

2. Την 53560/59/6.8.88 γενική διαταγή του Υπουργείου Εσωτε¬ 
ρικών με την οποία παρέχονται οδηγίες σχετικά με την ψήφιση του ΟΕΥ 
δήμων και κοινοτήτων καθώς και το 4403/20.1.88 τηλετυπικό έγ¬ 
γραφό του. 

3. Την 4/1/30.11.88 γνωμοδότηση του Υπηρεσιακού Συμβουλίου 
του άρθρου 5 του Ν. 1188/81. 

4. Την 21/88 απόφαση του Δημοτικού Συμβουλίου Σαπών με την 
οποία τροποποιείται, συμπληρώνεται και κωδικοποιείται ο Οργανισμός 
Εσωτερικών Υπηρεσίας του Δήμου. 

5. Τα στοιχεία του σχετικού φακέλλου, αποφασίζουμε: 

Εγκρίνουμε την 21/88 απόφαση του Δ.Σ. Σαπών που αφορά την 

τροποποίηση, συμπλήρωση και κωδικοποίηση του Οργανισμού Εσωτε¬ 
ρικής Υπηρεσίας του δήμου Σαπών ο οποίος πλέον έχει ως εξής: 

Άρθρο Ιο 

Διάρθρωση Υπηρεσιών του Δήμου 

1. Την Υπηρεσία του Δήμου συγκροτούν: 

α. Το ΓΡΑΦΕΙΟ ΔΗΜΑΡΧΟΥ 

β. Η ΔΙΕΥΘΥΝΣΗ ΥΠΗΡΕΣΙΩΝ ΤΟΥ ΔΗΜΟΥ 

2. Η Δ/νση των υπηρεσιών του Δήμου διαρθρώνεται στα Τμήματα: 

α. ΤΜΗΜΑ ΔΙΟΙΚΗΤΙΚΩΝ ΥΠΗΡΕΣΙΩΝ 

β. ΤΜΗΜΑ ΟΙΚΟΝΟΜΙΚΩΝ ΥΠΗΡΕΣΙΩΝ 


Άρθρο 2ο 

1. Τα παραπάνω τμήματα των υπηρεσιών του Δήμου περιλαμβάνουν 
τα κατωτέρω μη αυτοτελή γραφεία: 

α. ΤΜΗΜΑ ΔΙΟΙΚΗΤΙΚΩΝ ΥΠΗΡΕΣΙΩΝ 

(1) Γραφείο Τύπου - Δημοσίων σχέσεων - Αθλητισμού. 

(2) Γραφείο προσωπικού και συντάξεων. 

(3) Γραφείο Γραμματείας Δημοτικού Συμβουλίου και Δημαρχιακής 
Επιτροπής. 

(4) Γραφείο Μητρώων - Στρατολογίας - Εκλογικών καταλόγων. 

(5) Γραφείο Πρωτοκόλλου - Διεκπεραίωσης - Γραφομηχανών - Αρ¬ 
χείου. 

(6) Γραφείο Ληξιαρχείου. 

(7) Γραφείο Δημοτικής Επιτροπής παιδείας, 
β. ΤΜΗΜΑ ΟΙΚΟΝΟΜΙΚΩΝ ΥΠΗΡΕΣΙΩΝ 

(1) Γραφείο Λογιστηρίου - Προσόδων - Περιουσίας. 

(2) Γραφείο εκτέλεσης έργων και προμηθειών. 

(3) Γραφείο Δημοτικών Σφαγείων. 

(4) Γραφείο Ύδρευσης - Καθαριότητος - Απορριμάτων. 

(5) Γ ραφείο Κτηματολογίου - Σχεδίου πόλεως - Περιβάλλοντος (κή¬ 
πων - δενδροστοιχειών). 

2. Η σύσταση διάβρωση μη αυτοτελών γραφείων γίνεται με απόφαση 
του Δημάρχου με την οποία θα ρυθμίζονται τα συγκεκριμένα αντικεί¬ 
μενα των γραφείων και η διάρθρωση αυτών βάσει του παρόντος οργανι¬ 
σμού. Με την ίδια απόφαση μπορεί να ορίζεται και προϊστάμενος του μη 
αυτοτελούς γραφείου. 

Άρθρο 3ο 

Διάρθρωση θέσεων Υπηρεσιών του Δήμου: 

1. Οι θέσεις του Προσωπικού εν γένει των Υπηρεσιών του Δήμου 
διαρθρώνονται κατά κατηγορίες, κλάδους, βαθμούς και ειδικότητες ως 
εξής: 

α. Κατηγορία ΔΕ 

(1) Έξι (6) θέσεις κλάδου ΔΕΙ Διοικητικού με βαθμούς Γ'-Α'. 

(2) Μία (1) θέση κλάδου ΔΕ 15 Εισπράκτορα ΟΤΑ με βαθμούς 
Γ'-Α'. 

(3) Μία (1) θέση κλάδου ΔΕ 29 Οδηγού αυτοκινήτου με βαθμούς 
Γ'-Α'. 

(4) Μία (1) θέση κλάδου ΔΕ 35 Δεντροκηπουρού - Δεντροκόμου - κη¬ 
πουρού Ανθόκόμου με βαθμούς Γ’-Α'. 

β. Κατηγορία ΥΕ 

(1) Μία (1) θέση κλάδου ΥΕ1 κλητήρων θυρωρών - γενικών καθη¬ 
κόντων με βαθμούς Δ'-Γ'. 

(2) Τρεις (3) θέσεις κλάδου ΥΕ 16 εργατών υδρονομέων με βαθμούς 
Δ'-Γ'. 

(3) Δύο (2) θέσεις κλάδου ΥΕ 16 εργατών οδοκαθαριστών με βαθ¬ 
μούς Δ'-Γ'. 

(4) Μία (1) θέση κλάδου ΥΕ 16 εργάτριας καθαρίστριας με βαθμούς 
Δ'-Γ'. 

γ. Προσωπικό Προσωρινών θέσεων 

(1) Μία (1) θέση εργάτη καθαριστή Δημοτικών σφαγείων. 

(2) Μία (1) θέση ηλεκτροτεχνίτη Δημοτικών σφαγείων. 

Οι ανωτέρω δύο (2) θέσεις είναι προσωρινές θέσεις με σχέση εργασίας 
ΙΔ αορίστου χρόνου και καταργούνται αυτοδίκαια μόλις κενωθούν με 
οποιονδήποτε τρόπο. 


Άρθρο 4ο 
Προσόντα διορισμού 

1. Τυπικό προσόν διορισμού στον εισαγωγικό βαθμό Γ' κατηγορίας 
ΔΕΙ και ΔΕ 15 ορίζεται απολυτήριος τίτλος Λυκείου ή εξαταξίου Γυ¬ 
μνασίου ή ισοτίμου σχολείου. 

2. α. Τυπικό προσόν διορισμού στο εισαγωγικό βαθμό Γ' κατηγορίας 
ΔΕ29 και ΔΕ35 ορίζεται ο ομώνυμος ή αντίστοιχος ή συναφής κατά ει¬ 
δικότητα, απολυτήριος τίτλος τεχνικού - επαγγελματικού Λυκείου ή τε¬ 
χνικής επαγγελματικής σχολής δευτεροβάθμιας εκπαίδευσης ή σχολής 
μαθητείας του ΟΑΕΔ του Ν. 1346/1983 (ΦΕΚ 46/Α) ή άλλης ισότι¬ 
μης σχολικής μονάδος της ημεδαπής ή αλλοδαπής. 

β. Για τον διορισμό σε θέσεις των παραπάνω κλάδων με τυπικό προ¬ 
σόν απολυτήριο τίτλο τεχνικής επαγγελματικής σχολής δευτεροβάθμιας 
εκπαίδευσης ή σχολής μαθητείας του ΟΑΕΔ του Ν. 1346/1983 ή άλ- 

λης ισότιμης σχολικής μονάδος της ημεδαπής ή αλλοδαπής, απαιτείται 
και τριετής εμπειρία μετά την κτήση του απολυτηρίου τίτλου στην ειδι¬ 
κότητα ή σε συναφή ειδικότητα. Για την συμπλήρωση της τριετούς 
εμπειρίας συνυπολογίζεται και ο χρόνος στρατιωτικής θητείας, κατά τον 
οποίο ο στρατεύσιμος απασχολήθηκε σε εργασίες της οικείας ειδικότη- 
τος ή συναφούς. 

γ. Κάθε φορά που δεν καθίσταται δυνατή η πλήρωση κενών θέσεων 
προσωπικού των πιο πάνω κλάδων από υποψήφιους με τα προσόντα 
των προηγούμενων παραγράφων, επιτρέπεται, για μία τριετία από την 
έναρξη ισχύος του Ν. 1586/86 (1.4.1986). Ο διορισμός σ’ αυτές με 
προσόν απολυτήριο τίτλο αντίστοιχης ειδικότητας ανεγνωρισμένης κα¬ 
τώτερης σχολής ή αντίστοιχη κατά ειδικότητα εμπειρία. 

3,α. Τυπικό προσόν διορισμού στον εισαγωγικό βαθμό Δ' κατηγορίας 
ΥΕ1 και ΤΕ16 ορίζεται απολυτήριος τίτλος υποχρεωτικής εκπαίδευσης 
(δηλαδή απολυτήριο τριτάξιου Γυμνασίου ή για τους υποψήφιους που 
έχουν αποφοιτήσει μέχρι και το 1980 απολυτήριο δημοτικού σχολείου) 
ή απολυτήριος τίτλος κατώτερης τεχνικής του ΝΔ 580/1970). 

β, Για μία τριετία από την έναρξη ισχύος του Ν. 1586/86 (1.4.86) 
και κάθε φορά που δεν καθίσταται δυνατή η πλήρωση κενών θέσεων των 
παραπάνω κλάδων από υποψήφιους με τα προσόντα της προηγούμενης 
παραγράφου, επιτρέπεται ο διορισμός προσωπικού με τυπικό προσόν 
ορισμένη ειδικότητα ή εμπειρία. 

Άρθρο 5ο 

Κατανομή προσωπικού σε Τμήματα - Γραφεία 

1. Τα τμήματα Διοικητικού, Οικονομικού, όπως αυτά διαιρούνται 
στο άρθρο 2 του παρόντος Οργανισμού σε επιμέρους μη αυτοτελή Γ ρα¬ 
φεία, διευθύνονται ελέγχονται και εποπτεύονται από τους προϊσταμέ¬ 
νους των τμημάτων τούτων. 

2. Όλα γενικά τα παραπάνω Τμήματα του Δήμου λειτουργούν υπό 
την ενιαία διεύθυνση, εποπτεία και έλεγχο-του Προϊσταμένου της Δ/ 
νσης όλων των υπηρεσιών του Δήμου (Διευθυντή Δήμου) και τελούν υπό 
την ανώτατη διεύθυνση, εποπτεία και έλεγχο του Δημάρχου. 

3. Η κατανομή του προσωπικού του Δήμου στα γραφεία και τμήματα 
του Δήμου γίνεται με απόφαση Δημάρχου ύστερα από σχετική εισήγηση 
του Προϊσταμένου Δ/νσης του Δήμου ανάλογα με τις εκάστοτε ανάγκες 
αυτών. 

4. Ο τρόπος λειτουργίας κάθε τμήματος και Γ ραφείου του Δήμου, 
στις ιδιαίτερες λεπτομέρειες εκτός από τα οριζόμενα από το νόμο, καθο¬ 
ρίζονται με ειδικούς κανονισμούς λειτουργίας που ψηφίζονται από το 
Δημοτικό Συμβούλιο. 

5. Ο Προϊστάμενος της Δ/νσης όλων των Υπηρεσιών του Δήμου (Δ/ 
ντής υπηρεσιών Δήμου) τοποθετείται υπάλληλος του κλάδου ΔΕΙ Διοι¬ 
κητικού, κατά τα ειδικότερα οριζόμενα στο άρθρο 9 του Ν. 1586/86. 

6. Προϊστάμενοι των τμημάτων του Διοικητικού και οικονομικού το¬ 
ποθετούνται υπάλληλοι του κλάδου ΔΕΙ Διοικητικού, κατά τα ειδικό¬ 
τερα οριζόμενα στο άρθρο 9 του Ν. 1586/86. 

7. Η επάνδρωση και ο ορισμός Προϊσταμένων των μη αυτοτελών 
γραφείων γίνεται βάσει των οριζομένων στο άρθρο 2 του παρόντος ορ¬ 
γανισμού. 

8. Η αναπλήρωση των Προϊσταμένων των υπηρεσιών του Δήμου γί¬ 
νεται σύμφωνα με τις διατάξεις του άρθρου 13 του Ν. 1586/86. 

Άρθρο 6ο 

Κατανομή θέσεων στη Δ/νση Τμήματα 

1. Στη Δ/νση Υπηρεσιών του Δήμου ορίζεται μία (1) θέση κατηγο¬ 
ρίας ΔΕ κλάδου ΔΕΙ Διοικητικού με βαθμό Β-Α. 

2. Στο τμήμα Διοικητικών υπηρεσιών του Δήμου ορίζονται: 

α) Τρεις (3) θέσεις κατηγορίας ΔΕ, κλάδου ΔΕΙ Διοικητικού με 
βαθμό Γ-Α. / 

β) Μία (1) θέση κατηγορίας ΥΕ, κλάδου ΥΕ1 κλητήρων θυρωρών - 
γενικών καθηκόντων με βαθμό Δ-Γ. 

3. Στο τμήμα οικονομικών υπηρεσιών ορίζονται: 

α) Δύο (2) θέσεις κατηγορίας ΔΕ, κλάδου ΔΕΙ Διοικητικού με βαθμό 
Γ-Α. 

β) Μία (1) θέση κατηγορίας ΔΕ, κλάδου ΔΕ 15 εισπράκτορα με 
βαθμό Γ-Α. 

γ) Μία (1) θέση κατηγορίας ΔΕ, κλάδου ΔΕ29 οδηγού αυτοκινήτου 
με βαθμό Γ-Α. 

δ) Μία (1) θέση κατηγορίας ΔΕ, κλάδου ΔΕ35 δενδροκηπουρού - 
Δενδροκόμου - κηπουρού ανθοκόμου με βαθμό Γ-Α. 


ε) Τρεις (3) θέσεις κατηγορίας ΥΕ. κλάδου ΥΕ16 εργατών υδρονο- 
μέων με βαθμό Δ-Γ. 

στ) Δύο (2) θέσεις κατηγορίας ΥΕ, κλάδου ΥΕ16 εργατών οδο¬ 
καθαριστών. 

ζ) Μία (1) θέση κατηγορίας ΥΕ, κλάδου ΥΕ16 εργάτριας καθαρί¬ 
στριας με βαθμό Δ-Γ. 

4. Στα μη αυτοτελή Γ ραφεία δεν γίνεται κατανομή θέσεων. Οι ανά¬ 
γκες αυτών σε προσωπικό θα καλύπτονται βάσει του παρόντος Οργανι¬ 
σμού από το τμήμα στο οποίο υπάγονται αυτά. 

Άρθρο 7ο 

Αρμοδιότητες Προϊσταμένων Δ/νσης και Τμημάτων 

1. Τόσο ο Προϊστάμενος της Δ/νσης των Υπηρεσιών του Δήμου (Δ/ 
ντής Υπηρεσιών Δήμου) όσο και οι Προϊστάμενοι των Τμημάτων και 
των Γ ραφείων του Δήμου εκτός από το συντονισμό των ενεργειών και 
την καθοδήγηση του προσωπικού της ευθύνης τους έχουν και τις παρα¬ 
κάτω αρμοδιότητες: 

α) Υπογράφουν μετά από εξουσιοδότηση του^Δημάρχου διάφορα έγ¬ 
γραφα και Πιστοποιητικά. 

β) Εισηγούνται, Ιεραρχικά, όταν τους ζητηθεί αλλά και από μόνοι 
τους τα απαραίτητα μέτρα για την βελτίωση της λειτουργίας των Υπη¬ 
ρεσιών του Δήμου και γενικά επί παντός θέματος αναγομένου στην δι¬ 
καιοδοσία της Υπηρεσίας, Τμήματος κ.λπ. που προΐστανται. 

γ) Έχουν υποχρέωση να βοηθούν το Δημοτικό Συμβούλιο τη Δημαρ¬ 
χιακή επιτροπή, να ενημερώνονται πλήρως προκειμένου να αποφασί¬ 
ζουν. Προς τούτο συνεργάζονται με τη Γραμματεία του Δημοτικού Συμ¬ 
βουλίου και της Δημαρχιακής Επιτροπής, στην οποία παρέχουν όλα τα 
στοιχεία που χρειάζονται για την εισαγωγή του θέματος στο Δ.Σ. ή τη 
Δ.Ε. 

δ) Παρευρίσκονται στις συνεδριάσεις του Δημοτικού Συμβουλίου 
(Δ.Σ.) και της Δημαρχιακής Επιτροπής (Δ.Ε.) όταν τους ζητηθεί προ¬ 
κειμένου να ενημερώσουν τα συλλογικά αυτά Όργανα σε θέματα αρμο- 
διότητάς τους. 

ε) Επιμελούνται για την συγκέντρωση στατιστικών στοιχείων λει¬ 
τουργίας των τμημάτων και των Γ ραφείων τους τα οποία διαβιβάζουν 
στο Γραφείο Στατιστικής. 

Επίσης συνεργάζονται, όταν είναι απαραίτητο, για την επεξεργασία 
αυτών των στοιχείων και την συναγωγή συμπερασμάτων απ’ αυτά. 

Άρθρο 8ο 

Αρμοδιότητες Δ/νσης και τμημάτων υπηρεσιών Δήμου 

1. Γραφείο Δημάρχου: Προΐσταται των Υπηρεσιών του Δήμου και 
κατευθύνει αυτές. Όλα τα έγγραφα του Δήμου υπογράφει ο Δήμαρχος, 
ο οποίος με απόφασή του δύναται να παραχωρεί εξουσιοδότηση για την 
υπογραφή διαφόρων εγγράφων με εντολή του στους προϊσταμένους της 
Δ/νσης και των τμημάτων του Δήμου. 

2. Γραφείο Δ/ντή υπηρεσιών του Δήμου 

Ο Προϊστάμενος Δ/νσης υπηρεσιών του Δήμου (Δ/ντής υπηρεσιών 
Δήμου): 

- Προΐσταται, διευθύνει, ελέγχει, συντονίζει και εποπτεύει όλα τα 
τμήματα και Γραφεία του Δήμου. 

- Δίνει σ’ αυτά (προφορικά ή γραπτά) οδηγίες και κατευθύνσεις 
πάνω σε συγκεκριμένα ή γενικά ζητήματα υπηρεσιακού χαρακτήρα για 
την καλή λειτουργία αυτών. 

- Εισηγείται στο Δήμαρχο για την τοποθέτηση και κατανομή κατά 
τμήμα και Γραφείο του Προσωπικού εν γένει του Δήμου. 

- Εκφέρει οπωσδήποτε τη γνώμη του επί των εισηγήσεων των προϊ¬ 
σταμένων των τμημάτων του Δήμου για πρόσληψη προσωπικού 
οποιασδήποτε φύσεως και σχέσης εργασίας. 

- Δικαιούται να εισηγείται και από μόνος του, δηλαδή και χωρίς 
προηγούμενη εισήγηση των προϊσταμένων των τμημάτων του Δήμου, 
την πρόσληψη προσωπικού οποιασδήποτε φύσεως, ειδικότητος και 
σχέση εργασίας, για τις ανάγκες των επί μέρους γραφείων και Τμημά¬ 
των τούτων. 

- Επιβλέπει γενικά τη συνολική πορεία των Δημοτικών υποθέσεων, 
ενημερώνεται σχετικά και συντάσσει εκθέσεις προς τον Δήμαρχο. 

- Αναθέτει σε οποιοδήποτε τμήμα ή γραφείο, ανεξάρτητα από αρμο¬ 
διότητα, τυχόν έκτακτες ή επείγουσες υπηρεσίες, απαραίτητες για την 
εύρυθμη λειτουργία του Δήμου. 

- Υποβάλλει προτάσεις για αποδοτικώτερη λειτουργία των τμημά¬ 
των του Δήμου και ανάπτυξη των υποθέσεών του. 

- Παραλαμβάνει, αποσφραγίζει, χαρακτηρίζει και μονογραφεί προς 
τον Δήμο απευθυνόμενη αλληλογραφία και χρεώνει αυτήν στα αρμόδια 
προς ενέργεια Τμήματα και Γραφεία του Δήμου. 

- Συντάσσει τα έγγραφα, αναφορές, εκθέσεις κ.λπ. για θέματα μη 
υπαγόμενα στην αρμοδιότητα άλλης οργανικής μονάδος του Δήμου 
όπως αυτές διαρθρούνται στο άρθρο 2 του παρόντος Οργανισμού και τις 
εγκυκλίους διαταγές του Δημάρχου προς το προσωπικό του Δήμου. 

- Έχει την επίβλεψη της σύνταξης του σχεδίου του Οργανισμού 
Εσωτερικής Υπηρεσίας του Δήμου από τον Προϊστάμενο του Τμήματος 
Διοικητικού, καθώς και των τροποποιήσεων και προσαρμογών αυτού 
στις κείμενες εκάστοτε διατάξεις και εκθέτει σχετικως την γνώμη του. 

3. Γραφείο Προϊσταμένου Τμήματος Διοικητικών Υπηρεσιών. 

Ο Προϊστάμενος του τμήματος Διοικητικών υπηρεσιών: 

- Προΐσταται, διευθύνει, ελέγχει και συντονίζει τις ενέργειες όλων 
των επί μέρους Γραφείων και Τμημάτων αυτού. 

- Ενημερώνεται επί της Νομοθεσίας και νομολογίας που αφορά αντι¬ 
κείμενα της αρμοδιάτητος των γραφείων Τμήματος που προΐσταται και 
ανακοινώνει αυτήν σ’ αυτά, κατά λόγο αρμοδιότητος του κάθε γρα¬ 
φείου. 

- Συντάσσει με την επίβλεψη του Προϊσταμένου της Δ/νσης των 
Υπηρεσιών του Δήμου (Δ/ντή Δήμου) το σχέδιο του οργανισμού Εσωτε¬ 
ρικής Υπηρεσίας του Δήμου και εισηγείται τις τροποποιήσεις καθώς και 
τις προσαρμογές αυτού στις κάθε φορά ισχύουσες διατάξεις και λαμβά- 
νοντας υπόψη και την εισήγηση του Προϊσταμένου του Τμήματος Οικο¬ 
νομικών Υπηρεσιών του Δήμου σχετικά με το προσωπικό που είναι ανα¬ 
γκαίο στο Τμήμα του. 

- Συντάσσει κανονισμούς λειτουργίας των υπ’ αυτού Γραφείων σε συ¬ 
νεργασία με τους άμεσους Προϊσταμένους αυτών και παρακολουθεί την 
πιστή εφαρμογή αυτών, μετά την ψήφισή τους από το Δημοτικό Συμ¬ 
βούλιο. 

- Τηρεί το εμπιστευτικά πρωτόκολλο και το αρχείο των εισερχομέ¬ 
νων και εξερχομένων εμπιστευτικών εγγράφων. 

- Τηρεί Μητρώα των διατελεσάντων Δημάρχων και Δημοτικών 
Συμβούλων. 

- Φροντίζει για τη στέγαση των υπηρεσιών του Δήμου για την φύ¬ 
λαξη, καθαριότητα και ευκοσμία γενικά του Δημαρχιακού καταστήμα¬ 
τος. 

- Έχει την ευθύνη για τις λεπτομέρειες τις απαιτούμενες για την τέ¬ 
λεση του Πολιτικού γάμου (έκδοση αδειών κ.λπ.) και τη σχετική ενημέ¬ 
ρωση των μελλονύμφων, καθώς και τη διενέργεια των πραγματοποιου- 
μένων κατά τις οικείες διατάξεις εράνων στην περιφέρεια του Δήμου (συ¬ 
γκρότηση ερανικών επιτροπών κ.λπ.). 

- Εισηγείται, δια του Προϊσταμένου της Δ/νσης των Υπηρεσιών του 
Δήμου την πρόσληψη του αναγκαιοϋντος οποιασδήποτε φύσεως και 
σχέσεως εργασίας προσωπικού για τη κανονική λειτουργία του τμήμα¬ 
τος. 

- Τηρεί δελτία προσέλευσης και αποχώρησης από την Υπηρεσία του 
εν γένει προσωπικού του Δήμου και αναφέρει σχετικά στον Προϊστάμενο 
Δ/νσης των υπηρεσιών του Δήμου και τον Δήμαρχο κάθε παρατηρού¬ 
μενη αδικαιολόγητη απουσία προσωπικού από την υπηρεσία ή βραδεία 
προσέλευση τούτου στην υπηρεσία ή νωρίτερα της κανονικής αποχώρη¬ 
σης αυτού από αυτήν. 

- Μεριμνά για την συγκρότηση της Δημοτικής Επιτροπής, παιδείας 
και των σχολικών επιτροπών, σύμφωνα με τις κείμενες σχετικές διατά- 
ξεις. 

- Τηρεί βιβλίο εθνικών και τοπικών γιορτών με σχολεία που αφο¬ 
ρούν στην διοργάνωση αυτών καθώς και βιβλίο επισήμων, σωματείων 
και οργανώσεων με τις διευθύνσεις αυτών. 

- Οργανώνει τις τελετές, δεξιώσεις και γεύματα του Δήμου, την υπο- 
δοχή, την φιλοξενία και ξενάγηση προσωπικοτήτων ή ομάδων προσώ¬ 
πων της ημεδαπής και αλλοδαπής, καθώς και τις επαφές με δημοτικούς 
άρχοντες του Εσωτερικού και εξωτερικού. 

Συνεργάζεται με τους αρμόδιους φορείς της Δημόσιας Διοίκησης για 
την διοργάνωση των επισήμων τελετών. 

- Μεριμνά για την εκτύπωση προσκλήσεων και προγραμμάτων και 
για την έγκαιρη αποστολή τους προς τα πρόσωπα που καλούνται στις 
διοργανούμενες από το Δήμο εκδηλώσεις. 

Επίσης μεριμνάει για την κατάλληλη διακόσμηση του Δημαρχιακού 
καταστήματος και των αιθουσών αυτού κατά τις διοργανούμενες από το 
Δήμο τελετές και δεξιώσεις. 

-Τηρεί το Μητρώο των προσώπων και έχουν τιμηθεί από το Δήμο 
και ιδιαίτερο μητρώο επιτίμων δημοτών. 


-Οργανώνει τις διάφορες πνευματικές, αθλητικές, ψυχαγωγικές και 
πολιτιστικές εν γένει εκδηλώσεις του Δήμου και μεριμνά για την προ¬ 
βολή αυτών. 

-Τηρεί βιβλίο των αθλητικών και Πολιτιστικών Συλλόγων που 
έχουν την έδρα τους στο Δήμο. Εισηγείται στο Δημοτικό Συμβούλιο την 
από το Δήμο επιχορήγηση των συλλόγων αυτών βάσει των ισχυουσών 
κάθε φορά διατάξεων και της επιδεικνυόμενης δραστηριότητας αυτών. 

-Παρακολουθεί τα δημοσιεύματα του ημερήσιου και περιοδικού τύ¬ 
που (τοπικού) που αφορούν το Δήμο, ενημερώνει σχετικά το Δήμαρχο 
και μεριμνά για τη δημοσίευση των σχετικών απαντήσεων. 

-Φροντίζει για την αποστολή και δημοσίευση στις εφημερίδες των 
ανακοινώσεων κ.λπ. δημοσιευμάτων του Δήμου τηρώντας ιδιαίτερο βι¬ 
βλίο στο οποίο καταχωρίζει τις περιλήψεις αυτών. 

-Μεριμνά για τη διοχέτευση προς τα μέσα ενημέρωσης και δημοσιό¬ 
τητας του εκδιδόμενου από το Δήμο πληροφοριακού υλικού και διευκο¬ 
λύνει τους δημοσιογράφους για τη σύνταξη ρεπορτάζ πάνω σε δημοτικά 
θέματα. 

-Οργανώνει επίσης τις συνεντεύξεις τύπου του Δημάρχου. 

-Μεριμνά για την ενημέρωση του κοινού πάνω στα θέματα και τις 
δραστηριότητες του Δήμου, για τη σύνταξη και έκδοση ενημερωτικών 
εντύπων και για την προσέλκυση του ενδιαφέροντος των δημοτών προς 
συνεργασία με το Δήμο. 

-Ρυθμίζει τις επαφές του Δημάρχου με όλες τις υπηρεσίες, τους δη¬ 
μότες κ.λπ. πρόσωπα. 

-Παρακολουθεί τα αιτήματα και παράπονα δημοτών και τις επ’ αυ¬ 
τών απαντήσεις. 

-Επιμελείται για την τουριστική προβολή του τόπου δια του τύπου 
και των άλλων μέσων μαζικής ενημέρωσης δια φωτογραφιών κ.λπ. μέ¬ 
σων. 

-Μεριμνά για την διεκπεραίωση οποιασδήποτε διαδικασίας για την 
πραγματοποίηση των προαναφερθεισών δραστηριοτήτων του Δήμου. 

-Επιμελείται τη διενέργεια διαγωνισμών και την εφαρμογή κάθε άλ¬ 
λης νόμιμης διαδικασίας για τις προσλήψεις προσωπικού του Δήμου. 

-Διεξάγει όλες τις υπηρεσιακές υποθέσεις που αφορούν στα θέματα 
τακτικού και του με σχέση εργασίας ιδιωτικού δικαίου προσωπικού του 
Δήμου, ήτοι: στους διορισμούς, στις μεταβολές της υπηρεσιακής κατά¬ 
στασης του προσωπικού (προαγωγές, εντάξεις, επανεντάξεις, μετατά¬ 
ξεις, μετακινήσεις, αποσπάσεις, μεταθέσεις κ.λπ.) στην αναγνώριση των 
προϋποθέσεων για οικονομικές παροχές, στη χορήγηση αδειών στην 
εφαρμογή του πειθαρχικού δικαίου, στην τακτοποίηση ασφαλιστικών 
ζητημάτων, στη λύση της υπαλληλικής ή εργασιακής σχέσης κ.λπ. 

-Τηρεί ενημερωμένους ατομικούς φακέλους για όλο το προσωπικό 
του Δήμου τακτικό και με σχέση εργασίας Ι.Δ. και σύμβαση έργου, κα¬ 
θώς και τους συνταξιούχους του Δήμου. 

-Τηρεί Μητρώα τακτικών υπαλλήλων συνταξιούχων και του προ¬ 
σωπικού με σχέση εργασίας ιδιωτικού δικαίου. 

-Συντάσσει τα απαιτούμενα πιστοποιητικά, συγκεντρώνει τα απα¬ 
ραίτητα δικαιολογητικά και προέρχεται στις αναγκαίες ενέργειες για 
την απονομή συντάξεως του εφάπαξ και του μηνιαίου ισοβίου βοηθήμα¬ 
τος του ΤΑΔΚΥ προς τους υπαλλήλους του Δήμου. 

-Ανακοινώνει στο προσωπικό το καθιερωμένο εκάστοτε ωράριο ερ¬ 
γασίας. 

-Γνωστοποιεί στους υπαλλήλους τις ανατιθέμενες σ’ αυτούς υπηρε¬ 
σίες κατά τις μη εργάσιμες ημέρες. 

-Συντάσσει και κοινοποιεί την ημερήσια διάταξη των προς συζήτηση 
θεμάτων του Δημοτικού Συμβουλίου και της Δημαρχιακής Επιτροπής, 
σύμφωνα με τις διατάξεις του Δημοτικού και Κοινοτικού Κώδικα. 

-Τηρεί τα πρακτικά των συνεδριάσεων του Δημοτικού Συμβουλίου 
και της Δημαρχιακής Επιτροπής. Καταχωρίζει τα πρακτικά και τις πε¬ 
ριλαμβανόμενες αποφάσεις σε ειδικό βιβλίο, ή εφόσον τα πρακτικά κα¬ 
ταρτίζονται με τη βοήθεια μαγνητοφωνικής συσκευής, τηρεί με κανο¬ 
νική σειρά, αρίθμηση και θεώρηση, τα φύλλα χάρτου τα οποία και βι- 
βλιοδετεί στο τέλος εκάστου έτους. 

-Υποβάλλει αντίγραφα των λαμβανομένων αποφάσεων του Δημοτι¬ 
κού Συμβουλίου και της Δημαρχικής Επιτροπής στην αρμόδια για τον 
έλεγχο αυτών Διοικητική αρχή. 

-Τηρεί ευρετήριο των αποφάσεων του Δημοτικού Συμβουλίου και 
της Δημαρχιακής Επιτροπής, καθώς και των πράξεων της Διοικητικής 
αρχής που αφορούν στην έγκριση, τον έλεγχο νομιμότητας των αποφά¬ 
σεων αυτών. 

-Εκδίδει επικυρωμένα αντίγραφα των αποφάσεων του Δημοτικού 
Συμβουλίου και της Δημαρχιακής Επιτροπής. 

-Διαβιβάζει προς τις επιτροπές του Δημοτικού Συμβουλίου τα θέ¬ 
ματα που παραπέμπονται σ’ αυτές, προς μελέτη από το Δημοτικό Συμ¬ 
βούλιο. 

-Μεριμνά για την καταχώρηση στο Δημοτολόγιο και στο Μητρώο 
Αρρένων, κάθε φύσεως μεταβολών λόγω γεννήσεως, γάμου, θανάτου, 
αλλαγής επωνύμου, προσθήκης πατρωνύμου και λοιπών στοιχείων κα¬ 
τόπιν αποφάσεως των οικείων αρχών. 

-Μεριμνά για την εγγραφή αδηλώτων, την εξακρίβωση της ιθαγέ¬ 
νειας αυτών καθώς και τη διάρθρωση των κάθε φύσεως εσφαλμένων εγ¬ 
γράφων στο Δημοτολόγιο και στο Μητρώο Αρρένων. 

-Συντάσσει, ενημερώνει και τηρεί υπεύθυνα τα Βιβλία Δημοτολογίου 
και πληθυσμού καθώς και τα ευρετήρια. 

-Τηρεί για κάθε οικογένεια ιδιαίτερο φάκελο με τα σχετικά δικαιολο- 
γ-ητικά και αρχείο αποφάσεων και μεταβολών στα Δημοτολόγια. 

-Εκδίδει πιστοποιητικά ατομικής και οικογενειακής καταστάσεως 
των δημοτών. 

-Επιμελείται στην εφαρμογή των σχετικών με τους δημότες διατά¬ 
ξεων του Κώδικα Δήμων και Κοινοτήτων, του Κώδικα Ελληνικής Ιθα¬ 
γένειας και εκλογικής νομοθεσίας. 

-Εκτελεί τα καθήκοντα που ανατίθενται στο Δήμο από τους εκλογι¬ 
κούς νόμους και εν γένει υποχρεώσεις αυτού ως οργάνου κρατικής Διοι- 
κήσεως. \ 

-Τηρεί και ενημερώνει τους-εκλογικούς καταλόγους του Δήμου και 
εκδίδει τα σχετικά Πιστοποιητικά για την εγγραφή σ’ αυτούς νέων 
εκλογέων. 

-Συντάσσει ενημερώνει και τηρεί υπεύθυνα τα Μητρώα Αρρένων. 

Ειδικότερα: 

Καταρτίζει ετησίως τα Μητρώα Αρρένων, τα ενημερώνει και τηρεί 
αρχείο των αποφάσεων των μεταβολών που επέρχονται σ’ αυτά. 

-Καταρτίζει τους στρατολογικούς πίνακες και φροντίζει για την ενη¬ 
μέρωση των υποχρεών προς παρουσίαση στο στράτευμα. 

-Μεριμνά για την έκδοση και δημοσίευση των αποφάσεων των Στρα¬ 
τιωτικών Συμβουλίων. 

Εκδίδει τ’ απαιτούμενα πιστοποιητικά για την απαλλαγή από τις 
στρατιωτικές υποχρεώσεις. 

- Εκδίδει τα αναγκαία πιστοποιητικά για την εισαγωγή των ενδια¬ 
φερομένων στις διάφορες στρατιωτικές σχολές. 

- Τηρεί και ενημερώνει το ευρετήριο και το βιβλίο αποφάσεων του 
Δημάρχου καθώς και το βιβλίο πολιτογραφήσεως. 

- Συντάσσει και τηρεί τα μητρώα διαφόρων απογραφών στρατολογι¬ 
κού ενδιαφέροντος. 

- Διεκπεραιώνει την από το νόμο σχετική εργασία που αφορά την 
στρατολογία εν γένει. 

- Συντάσσει τα Πιστοποιητικά στρατολογικής φύσεως εν γένει. 

- Προσυπογράφει όλα τα εκδιδόμενα από αυτό Πιστοποιητικά επί 
των μεταβολών στα Δημοτολόγια κ.λπ. περιπτώσεων. 

- Παραλαμβάνει τα εισερχόμενα έγγραφα και βάσει του χαρακτηρι¬ 
σμού αυτών από τη διεύθυνση, τα καταχωρίζει στο πρωτόκολλο και στα 
οικεία ευρετήρια, τα συσχετίζει, τα καταχωρίζει στα βιβλία διαμονής 
και τα παραδίδει προς τις αρμόδιες διευθύνσεις, τμήματα και γραφεία 
και υπηρεσίες του Δήμου. 

- Επιμελείται τη διεκπεραίωση όλων των εξερχομένων εγγράφων τα 
οποία καταχωρίζει στο Πρωτόκολλο και στα οικεία ευρετήρια. 

- Μεριμνά για την έκδοση διαφόρων αντιγράφων. 

- Μεριμνά για τη δακτυλογράφηση ή πολυγράφηση εγγράφων κα¬ 
θώς κάι για την παραβολή προς τα κείμενα των σχεδίων ή των πρωτύ- 
πων βάσει των οποίων καταρτίζονται αυτά από τις δακτυλογράφους 
που είναι υπάλληλοι του κλάδου ΔΕΙ Διοικητικού και που ορίζονται 
κάθε φορά με απόφαση Δημάρχου και δακτυλογραφούν βάσει γραπτού 
σχεδίου ή καθ’ υπαγόρευση τα έγγραφα καθώς και κάθε άλλο έγγραφο 
όλων των υπηρεσιών του Δήμου φροντίζοντας για την ακρίβεια, το αλά¬ 
θητο την καλή εμφάνιση και την ταχεία κατάρτιση των δακτυλογραφη¬ 
μένων εντύπων και θέτονται στο πάνω αριστερό άκρο της πρώτης σελί- 
δος αυτών τα αρχικά γράμματα του ονοματεπώνυμού τους. Οι δακτυ- 
λογράφοι ευθύνονται για την καλή συντήρηση των γραφομηχανών που 
χρησιμοποιούν οφείλουν να καλύπτουν αυτές μετά τη λήξη της εργασίας 
και όταν δεν έχουν εργασία δακτυλογραφήσεως, είναι δυνατό να διατί¬ 
θενται σε άλλη διοικητικής οικονομικής φύσεως εργασία εφόσον παρί- 
σταται σχετική ανάγκη. 

- Εποπτεύει και ελέγχει τον κλητήρα που οφείλει: α) Να μεταφέρει 
την αλληλογραφία που διαβιβάζεται μέσω του ταχυδρομείου καθώς και 
τα έγγραφα ή έντυπα που διαβιβάζονται στη Δ/νση, Τμήματα και Γρα¬ 


φεία του Δήμου στη Νομαρχία και σε άλλες υπηρεσίες και νομικά ή φυ¬ 
σικά πρόσωπα. 

Να ενεργεί επιδόσεις υπηρεσιακών εγγράφων ανακοινώσεων και 
προσκλήσεων, γ) Να μεριμνά για την ευπρεπή εμφάνιση του Δημοτικού 
καταστήματος και να προέρχονται στις αναγκαίες διευθετήσεις των 
εσωτερικών χώρων αυτού, δ) Να εκτελεί κάθε εργασία και προσιδιάζει 
στη φύση των καθηκόντων τους και επιβάλλεται από τις υπηρεσιακές 
ανάγκες, ε) Να έχει ευπρεπή εμφάνιση και να συμπεριφέρεται ευπρε- 
πώς. στ) Να μην αποχωρεί πριν ελέγξει και διαπιστώσει ότι έχουν κλει¬ 
στεί καλά τα παράθυρα των γραφείων, ότι έχουν ελευθερωθεί οι πρίζες, 
ότι έχουν ασφαλιστεί καλά οι θύρες του Δημοτικού καταστήματος και 
όλα εντός αυτού βαίνουν καλώς. Το ίδιο ισχύει και για την καθαρίστρια 
του Δημοτικού καταστήματος για τις απογευματινές ώρες εργασίας της 
και τις ημέρες που δεν λειτουργούν τα Γραφεία του Δήμου. 

- Μεριμνά για την οργάνωση των αρχειακών χώρων, για την ταξι¬ 
νόμηση των εγγράφων των οποίων έληξε κάθε ενέργεια, για την φύλαξη 
του αρχείου του Δήμου και για την κατά καιρούς εκκαθάριση αυτού τη¬ 
ρώντας τις σχετικές προς το θέμα αυτό διατάξεις. 

- Εποπτεύει την υπηρεσία του Ληξιαρχείου που διεξάγεται με την 
άμεση και υπεύθυνη καθοδήγηση του Ληξιάρχου του οποίου τα αντικεί¬ 
μενα διαγράφονται ως εξής: 

(1) Μεριμνά για τη θεώρηση των Ληξιαρχικών βιβλίων και τηρεί 
αυτά υπεύθυνα. 

(2) Συντάσσει, καταχωρίζει στα οικία βιβλία, τις ληξιαρχικές πράξεις 
γεννήσεων (και βαπτίσεων) γάμων και θανάτων. 

(3) Συντάσσει, καταχωρίζει το προβλεπόμενο από το νόμο βιβλίο εκ- 
θέσεως βαπτίσεων, ονοματοδοσίας, διαζυγίου, μεταβολής θρησκεύμα¬ 
τος, αναγνωρίσεως ή αποκηρύξεως τέκνων κ.λπ. εφόσον τα γεγονότα 
αυτά, έλαβαν χώρα στην περιφέρεια του Ληξιαρχείου προς το γραφείο 
Μητρώων στρατολογίας και εκλογικών καταλόγων του Δήμου και προς 
τους οικείους ΟΤΑ όταν τα γεγονότα αφορούν σε ετεροδημότες ή τέκνα 
αυτών. 

(4) Αποστέλλει αντίγραφα των συντασσομένων εκθέσεων βαπτίσεων 
και εκθέσεων μεταβολής ή προσθήκης στοιχείων Ληξιαρχικών πρά¬ 
ξεων, προς τα Ληξιαρχεία στα οποία βρίσκονται συντεταγμένες οι σχετι¬ 
κές Ληξιαρχικές πράξεις. 

(5) Συντάσσει ατομικά δελτία θανάτων για την οικονομική εφορία 
καθώς και δελτία γεννήσεων, γάμων, θανάτων για την εθνική στατι¬ 
στική Υπηρεσία. 

(6) Εκδίδει αντίγραφα αποσπάσματα και Πιστοποιητικά των Λη¬ 
ξιαρχικών πράξεων ή των σχετικών προς αυτές δημοσίων εγγράφων 
που υπάρχουν στο Ληξιαρχείο και διεξάγει την υπηρεσιακή αλληλογρα¬ 
φία που αφορά σε Ληξιαρχικά ζητήματα και τηρεί το σχετικό αρχείο. 

- Τηρεί φακέλλους των νόμων διαταγμάτων αποφάσεων, εγκυκλίων 
που αφορούν στα Υπηρεσιακά αντικείμενα αυτού. 

4. Γραφείο Προϊσταμένου τμήματος Οικονομικών Υπηρεσιών: 

Ο Προϊστάμενος του Τμήματος Οικονομικών Υπηρεσιών: 

- Προΐσταται, διευθύνει, ελέγχει και συντονίζει τις ενέργειες όλων 
των επιμέρους Γραφείων του Τμήματος αυτού. 

- Ενημερώνεται επί της νομοθεσίας και νομολογίας που αφορά αντι¬ 
κείμενα της αρμοδιότητος του Τμήματος που προΐσταται και ανακοινώ¬ 
νει αυτήν σ’ αυτά κατά λόγο αρμοδιότητος του καθενός Γραφείου. 

- Μεριμνά για την κατάρτιση του προϋπολογισμού, εσόδων και εξό¬ 
δων του Δήμου για την αναμόρφωση αυτού και παρακολουθεί την εκτέ¬ 
λεσή του. Μελετάει οικονομικά ζητήματα του Δήμου και εισηγείται σχε¬ 
τικά. 

- Ασκεί την εποπτεία και την επίβλεψη όλων των οικονομικών και 
διαχειριστικών υποθέσεων του Δήμου προκειμένου αυτές αν εξελίσσο¬ 
νται σύμφωνα με τις προβλέψεις του προϋπολογισμού. 

- Εισηγείται: α) Σχετικά με την επιβολή, κατάργηση, μείωση ή αύ¬ 
ξηση των υπέρ του Δήμου φόρων, τελών, δικαιωμάτων και εισφορών 
σύμφωνα με τις κείμενες διατάξεις, β) Σχετικά με την εκμετάλλευση της 
Δημοτικής περιουσίας. 

- Μεριμνά για την κατάρτιση: α) του κανονισμού Λειτουργίας των 
δημοτικών σφαγείων με το οποίο καθορίζεται ο τρόπος λειτουργίας, 
διοικήσεως και διαχειρίσεως καθώς και τα καθήκοντα του προσωπικού 
αυτών, β) των κανονισμών επιβολής βεβαιώσεις και εισπράξεις των φό¬ 
ρων δικαιωμάτων τελών κ.λπ, εσόδων του Δήμου. 

- Παρακολουθεί και ελέγχει: α) Τη βεβαίωση των δημοτικών εσό¬ 
δων. β) Τον τρόπο εκμεταλλεύσεως της δημοτικής περιουσίας, γ) Την 
προμήθεια και διαχείριση της γραφικής ύλης και των διαχειριστικών βι¬ 
βλίων και δ) τη λειτουργία και διαχείριση των υπηρεσιών των δημοτι¬ 
κών σφαγείων φροντίζοντας για την εφαρμογή των σχετικών νόμων και 

κανονιστικών διατάξεων. 

- Εισηγείται δια του Προϊσταμένου της Δ/νσης των Υπηρεσιών του 
Δήμου την πρόσληψη του αναγκαιούντος οποιασδήποτε φύσεως και 
σχέσεως εργασίας προσωπικού για την κανονική λειτουργία αυτού. 

- Επιμελείται την έγκριση εκκαθάριση και εντολή πληρωμής κάθε 
δαπάνης του Δήμου. Εκκαθάριση νοείται η πράξη με την οποία αναγνω¬ 
ρίζεται η οφειλή του Δήμου ως νομίμως αναληφθείσα και υφισταμένη 
και προσδιορίζεται το ποσό αυτής. Η εκκαθάριση ενεργείται κατά τις 
κείμενες για κάθε δαπάνη διατάξεις. 

- Ενεργεί αναγνώριση των οφειλών του Δήμου με προσυπογραφή 
των συντασσομένων στους οικείους λογαριασμούς πράξεων εκκαθαρί¬ 
σεων και εκδίδει μέσα στα όρια των πιστώσεων εντάλματα, καταχωρεί 
αυτά στα οϊκεία βιβλία και τα αποστέλλει στο ταμείο του δήμου, συνο- 
δευόμενα από τα παραστατικά κ.λ. δικαιολογητικά, που στηρίζουν τις 
εντελλόμενες δαπάνες. Οι πράξεις εκκαθαρίσεως που συντάσσονται επί 
των καταστάσεων πληρωμής, τιμολογίων, πιστώσεων, λογαριασμών 
κ.λπ. υπογράφονται από το Δήμαρχο και συνυπογράφονται από τον 
προϊστάμενο του Τμήματος. 

- Τηρεί κανονικά τα βιβλία που προβλέπονται στην αρμοδιότητα του 
από τις διατάξεις νόμων Δ/ντων αποφάσεων κ.λ.π. και ελέγχει την συμ¬ 
φωνία τους με τα αντίστοιχα βιβλία του Δημοτικού Ταμείου. 

- Συντάσσει τις μισθοδοτικές καταστάσεις του με οποιαδήποτε σχέση 
εργασίας προσωπικού του Δήμου. 

- Φροντίζει για την πιστή εφαρμογή των διατάξεων «περί οικονομι¬ 
κής διοικήσεως και λογιστικού των Δήμων και Κοινοτήτων». 

- Συγκεντρώνει τα στοιχεία για την εμπρόθεσμη απόδοση λογαρια¬ 
σμού από τον Δήμαρχο στο Δημοτικό Συμβούλιο για τα έργα, τις εργα¬ 
σίες μεταφορές και προμήθειες που εκτελούνται χωρίς δημοπρασία. 

- Παρακολουθεί τις πιστώσεις του σκέλους των εξόδων του προϋπο¬ 
λογισμού και φροντίζει για την έγκαιρη ενίσχυση αυτών που είναι σε 
ανεπάρκεια. 

- Τηρεί για κάθε έξοδο του Προϋπολογισμού φακέλλους που περι¬ 
λαμβάνουν όλα τα αναγκαία στοιχεία. 

- Τα χρηματικά εντάλματα υπογράφονται από τον Δήμαρχο και τον 
Προϊστάμενο του Τμήματος που καθίστανται προσωπικώς αλληλεγγύς 
συνυπεύθυνοι και σφραγίζονται με την σφραγίδα του Δήμου. 

Εκδίδει όλες τις εκθέσεις αναλήψεως δαπανών που αφορούν δραστη¬ 
ριότητες των τμημάτων των Διοικητικών και οικονομικών υπηρεσιών 
του Δήμου και τις πιστώσεις που διαχειρίζονται αυτά και επιμελείται 
όλης της απαιτούμενης νόμιμης διαδικασίας προς διάθεση των πιστώ¬ 
σεων αυτών. 

- Εκτελεί κάθε εργασία σύμφωνα με τις κείμενες διατάξεις και τους 
ισχύοντες κανονισμούς που αφορά στη βεβαίωση των εσόδων του Δήμου 
α) από φόρους, τέλη, δικαιώματα, εισφορές κ.λπ. και β) από την εκμε¬ 
τάλλευση της δημοτικής περιουσίας. 

- Ελέγχει τα στοιχεία βεβαιώσεως κάθε δημοτικής προσόδου, βε¬ 
βαιώνει αυτήν και αποστέλλει στο Δημόσιο Ταμείο τους οικείους βεβαι¬ 
ωτικούς τίτλους χρηματικούς καταλόγους κ.λπ. 

- Παρακολουθεί γενικά την φορολογητέα από το Δήμο ύλη και συ¬ 
γκεντρώνει στοιχεία που αφορούν τις δημοτικές φορολογίες. 

- Εκτελεί κάθε προπαρασκευαστική εργασία που αφορά στη δια¬ 
γραφή βεβαιωθέντων ή επιστροφή αχρεωστήτως εισπραχθέντων φό¬ 
ρων, τελών και δικαιωμάτων και καταρτίζει τους οικείους πίνακες δια¬ 
γραφής ή επιστροφής. 

- Εκτελεί κάθε εργασία που αφορά στη διαδικασία εκμισθώσεως ή 
εκποιήσεως πραγμάτων του Δήμου. 

- Διεξάγει κάθε προπαρασκευαστική εργασία για την δικαστική ή 
διοικητική επίλυση διαφορών μεταξύ του Δήμου και των Δημοτών. 

- Εκδίδει και κοινοποιεί αποσπάσματα των βεβαιωτικών καταλό¬ 
γων και μερινά για την έκδοση και την κοινοποίηση αποφάσεων κατα¬ 
λογισμού ή επιβολής πρόστιμο σε περιπτώσεις παραβάσεως των κειμέ¬ 
νων φορολογικών διατάξεων και ισχυόντων κανονισμών του Δήμου. 

- Τηρεί τους φακέλλους όλων των εκμισθουμένων ακινήτων του Δή¬ 
μου και παρακολουθεί την πιστή εκτέλεση των μισθών. 

- Εκτελεί οποιαδήποτε εργασία σχετιζομένη προς τη κτηματική πε¬ 
ριουσία του Δήμου και τα εξ αυτής έσοδα. 

- Φροντίζει όπως ο Δήμος βρίσκεται στη νομή και κατοχή της ακίνη¬ 
της περιουσίας του και η εκτέλεση κάθε εργασίας σχετιζόμενης με την 
προστασία αυτής. 

- Τηρεί ενημερωμένο αρχείο αποφάσεων Επιτροπών και Δικαστη¬ 
ρίων σχετικά με τον καθορισμό των Διοικητικών ορίων του Δήμου. 

- Ενεργεί τις νόμιμες διαδικασίες για την ασφάλιση κατά κινδύνων 


πυρκαγιάς κ.λπ. των δημοτικών κτιρίων και του περιεχομένου αυτών 
εφόσον τούτο αποτελεί περιουσιακό στοιχείο του Δήμου. 

- Φροντίζει για τις προμήθειες εν γένει του Δήμου και τη νόμιμη πα¬ 
ραλαβή αυτών από της αρμόδια Επιτροπή παραλαβής. 

- Συγκεντρώνει τα δικαιολογητικά κάθε προμήθειας συντάσσει τα 
πρωτόκολλα παραλαβής των διαφόρων υλικών. 

- Φροντίζει για την διενέργεια των (δημοσίων) και προχείρων δια¬ 
γωνισμών προμηθειών καθώς και για την απ’ ευθείας και χωρίς διαγω¬ 
νισμό προμήθεια. 

- Συντάσσει τα συμφωνητικά των προμηθειών. 

- Μεριμνά για την πιστή εφαρμογή του κανονισμού λειτουργία διοι- 
κήσεως και διαχειρήσεως των δημοτικών σφαγείων. 

- Ενεργεί σύμφωνα με τις κείμενες διατάξεις και τον οικείο κανονι¬ 
σμό του Δήμου, τη βεβαίωση και είσπραξη των δικαιωμάτων χρήσεως 
των δημοτικών σφαγείων. 

- Εισηγείται σχετικά με τον εξοπλισμό, τη βελτίωση της λειτουργι- 
κότητος και τη διάθεση της χρήσεως των χώρων και εγκαταστάσεων 
των σφαγείων. 

- Τηρεί τα προβλεπόμενα από τον νόμο και τον οικείο κανονισμό του 
Δήμου βιβλία. 

- Επιβλέπει το εργαζόμενο στα σφαγεία προσωπικό και φροντίζει για 
την τήρηση της ευταξίας και της καθαριότητος στους χώρους αυτών. 

- Υποδεικνύει κάθε μέτρο που θεωρεί αναγκαίο για την αρτιώτερη 
λειτουργία των σφαγείων. 

- Φροντίζει για την τήρηση των υγειονομικών διατάξεων. 

- Εισηγείται τον προγραμματισμό βραχυπροθέσμων μεσοπροθέ- 
σμων και μακροπροθέσμων έργων ύδρευσης. 

- Μεριμνά για την τακτική μικροβιολογική και χημική εξέταση του 
νερού που δίνεται στην κατανάλωση καθώς και την απολύμανση εν γένει 
τούτου (χλωρίωση κ.λπ. σύμφωνα με τις ισχύουσες διατάξεις και τις 
οδηγίες των Αρμοδίων Υγειονομικών Αρχών. 

- Παρακολουθεί τις ανάγκες του δικτύου ύδρευσης σε μηχανήματα, 
μεταφορικά μέσα κ.λπ. εξοπλισμό και φροντίζει για την ικανοποίησή 
τους αρμοδίως. 

- Επιμελείται της εξασφάλισης στους καταναλωτές επαρκούς και 
υγιεινού νερού. 

- Εποπτεύει την πιστή εφαρμογή των εκάστοτε αρμοσίως εκδιδομέ- 
νων προγραμμάτων καθαριότητος καθώς και των σχετικών υγειονομι¬ 
κών κ.λπ. διατάξεων. 

- Παρακολουθεί τις ανάγκες καθαριότητος σε μεταφορικά μέσα, μη¬ 
χανήματα και λοιπό εξοπλισμό και εισηγείται αρμοδίως για την ικανο¬ 
ποίηση των αναγκών. 

- Μελετά και εισηγείται την λήψη μέτρων για την καλύτερη καθα¬ 
ριότητα της πόλης και των οικισμών του Δήμου και την ευπρεπή εν γέ- 
νει εμφάνισή τους. 

- Επαγρυπνεί για την υγειονομική ταφή των απορριμάτων σύμφωνα 
με τις κείμενες προς τούτο σχετικές διατάξεις. 

- Εποπτεύει και ελέγχει τους οδοκαθαριστές του Δήμου για την απο¬ 
κομιδή των απορριμάτων το σάρωμα των οδών, πλατειών κοινοχρή¬ 
στων χώρων του Δήμου και τη μεταφορά των απορριμάτων στο χώρο 
εναποθέσεως τους. 

- Έχει την ευθύνη της έγκαιρης επιλογής του απαιτούμενου χώρου 
προς διάθεση των απορριμάτων. 

- Μεριμνά η υγειονομική ταφή των απορριμάτων να γίνεται σύμ¬ 
φωνα με τις εκάστοτε ισχύουσες υγειονομικές κ.λ.π. διατάξεις. 

- Επίσης μεριμνά ο χώρος διαθέσεως των απορριμάτων να είναι πε¬ 
ριφραγμένος, ώστε να μην εισέρχονται σ’ αυτόν ζώα, «αλλά και αναρμό¬ 
δια πρόσωπα. 

- Λαμβάνει όλα τα προσήκοντα μέτρα για την αποφυγή τυχόν κινδύ¬ 
νων ανάφλεξης των απορριμάτων και πρόσκλησης πυρκαγιάς. 

- Μελετάει και προτείνει λύσεις για την αντιμετώπιση των προβλη¬ 
μάτων που ανακύπτουν προκειμένου ν’ αποκατασταθεί η φυστική ισορο- 
πία στο περιβάλλον που έχει διαταραχθεί από πλευράς μόλυνσης βραχυ¬ 
πρόθεσμα και μακροπρόθεσμα. 

- Παρακαλουθεί να μην υπάρχουν σκουπίδια, είτε συσκευασμένα σε 
σάκους, είτε όχι σε κοινόχρηστους γενικά χώρους (εντός και εκτός σχε¬ 
δίου πόλεως). 

- Εποπτεύει και παρακολουθεί τη δημιουργία και συντήρηση δεντρο¬ 
στοιχιών στα Δημοτικά πεζοδρόμια της πόλεως και των συνοικισμών 
του Δήμου καθώς και τη δημιουργία και συντήρηση πρασίνου στους δια¬ 
μορφωμένους και στους ήδη υπάρχοντες δημοτικούς κοινοχρήστους 
χώρους και γενικά σε χώρους της ευθύνης του Δήμου. 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6513 


- Επιβλέπει και παρακολουθεί την καθαριότητα των κήπων και εν 
γένει των πρασίνων χώρων καθώς και των κέντρων παιδικής χαράς και 
των Συντριβανιών. 

- Επιμελείται της άσκησης κατάλληλης προπαγάνδας (δια του τύ¬ 
που Ραδιοφώνου κ.λ.π.) στο Λαό του Δήμου Σαπών ώστε να κινηθεί το 
ενδιαφέρον από τη μια μεριά να επαγρυπνεί ο ίδιος ο Λαός για το πρά¬ 
σινο που υπάρχει και από την άλλη να ενδιαφέρεται άμεσα σε συνεργασία 
με τη Διοίκηση για τα προγράμματα επέκτασης του πρασίνου όπου δη- 
μιουργούνται κατάλληλοι Δημόσιοι Δημοτικοί ή ιδιωτικοί χώροι. 

- Εισηγείται επεκτάσεις, τροποποιήσεις αναμορφώσεις του εγκε- 
κριμμένου σχεδίου πόλεως επιμελούμενο της σχετικής διαδικασίας. 

- Ευθϋνεται για την τήρηση κτηματολογίου της Δημοτικής περιου¬ 
σίας. 

- Μεριμνά για την εξασφάλιση των δημοτικών κτημάτων και λαμ¬ 
βάνει όλα τα νόμιμα μέτρα προστασίας. 

- Ασχολείται με τις απαλλοτριώσεις ακινήτου ευ γένει. 

- Μεριμνά για την ονομασία και μετουομασία των οδών πλατειών 


κ.λ.π. της πόλης και των συνοικισμών του Δήμου, διεξερχόμενο την όλη 
απαιτούμενη νόμιμη διαδικασία. 

Άρθρο 9ο 

1. Χρέη Γραμματέα των Επιτροπών που συγκροτούνται από το Δη¬ 
μοτικό Συμβούλιο ή την Δημαρχιακή Επιτροπή ή από τον Δήμαρχο για 
την μελέτη διαφόρων ζητημάτων, εκτελούν υπάλληλοι των τμημάτων 
στην αρμοδιότητα των οποίων υπάγονται οι προς μελέτη υποθέσεις, οι 
οποίο και διεκπεραιώνουν κάθε νόμιμη διαδικασία προς υλοποίηση του 
έργου των επιτροπών αυτών, οριζόμενοι προς τούτο από τον Προϊστά¬ 
μενο του τμήματος στο οποίο υπάγονται. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κομοτηνή, 8 Αυγούστου 1989 

Ο Νομαρχών Διευθυντής 
ΙΣΙΔΩΡΟΣ ΠΑΣΣΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 


ΕΘΙΜΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤΘΒ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 


Αναπτυξιακών Πράξεων 
Ν.Π.Δ.Δ. 

ΠΑΡΑΡΤΗΜΑ 
Δελτ. Εμπ.& Βιομ. Ιδ. 
Αν. Ειδικού Δικαστηρίου 
Α.Ε. & Ε.Π.Ε. 


ια) Για όλα τα Τεύχη 


7.000 

10.000 

4.000 

10.000 

8.000 

4.000 

2.000 

5.000 

1.000 

20.000 

45.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

» 500 

» 200 

» 500 

» 400 

» 200 

» 100 

» 250 

» 50 

» 1.000 

» 2.250 


Πληροφορίες: τηλ. 52.48.320 



















